Pápa Leon XIV

Tá Robert Francis Prevost  nó an Pápa Leoni mBéarla Pope Leo, nó i dteangacha eile Papa León, Léon, Leone, Leão srl  XIV (a rugadh ar an 14 Meán Fómhair 1955 i Chicago, Illinois) ina Phápa ar an Eaglais Chaitliceach ó 8 Bealtaine 2025 ar aghaidh.  Is é an 267ú pápa é agus an chéad Phápa ó Mheiriceá.  Tá cáil an leasaitheora air.  Tá leid i rogha a ainm phápaigh go mbeidh an ceartas sóisialta ina théama tábhachtach dá phápacht.Tá cáil ar an bPápa Leo deireanach, a Trí Déag, as a imlitir Rerum Novarum, a chuir cearta an lucht oibre go lárnach i dteagasc na heaglaise Rómánaí.
clé|mion|Dolton, Illinois.  Bhí cónaí ar Prevost i dteachín beag simplí; ní raibh maoin ón mbroinn leis
clé|mion|2012
clé|mion|Físeán:  Prevost ag labhairt i Chiclayo in 2018 (Spáinnis).  I mBéarla ar Youtube.
clé|mion|2025

 Ministreacht 
Chuaigh Prevost isteach in Ordú Naomh Agaistín (OSA) sa bhliain 1977 agus rinne sé a ghealltanas sollúnta in 1981. Oirníodh é mar shagart ar an 19 Meitheamh 1982.

 Misean i bPeiriú 
I 1985 thug sé aghaidh ar Pheiriú áit ar chaith sé 14 bhliana déag ina mhisinéir agus oideachasóir i gceann de thíortha bochta an domhain (ó 1985 go 1999). Bhí sé ina shagart paróiste agus ina léachtóir i gcliarscoil.

Tugadh ar ais chuig Meiriceá é i 1999 áit a cuireadh é i mbun na nAibhistíneach ansiúd agus ar fud an domhain. 

Ó 2001 go 2013, bhí sé ina Phríor Ginearálta ar Ordú Naomh Agaistín. 

Chuir Proinsias ar ais chuig Peiriú é sa bhliain 2014, an uair seo ina easpag ar Chiclayo i dtuaisceart na tíre sin. Is ann a bhí sé gur ghlaoigh Proinsias chun na Róimhe é i 2023 (mar Ardeaspag-Bhíospach emeritus ar dtús).

 Sa Vatacáin 
Ar an 30 Eanáir 2023, ceapadh Prevost ina Cheann ar Dhiacaistir na nEaspag sa Vatacáin, ceapachán a d’fhág go raibh sé de chúram air an chéad ghlúin eile d’easpaigh a roghnú.  Bhí sé ina Cheann chomh maith ar ar Choimisiún Pontaifiúil na Vatacáine do Mheiriceá Laidineach.  

Nuair a cuireadh Prevost i mbun an fhorais a chuireann comhairle ar an bPápa faoi easpag nua a cheapadh, ba léir go raibh Prionsias ag iarraidh cumhacht agus stadas a thabhairt dó. Níorbh fhada ina dhiaidh sin a rinneadh cairdinéal de, ar an 30 Meán Fómhair 2023, cheap Pápa Proinsias é mar Chairdinéal.

Le linn 2023-2025, bhí muinín ag Proinsias as a chumas cumarsáide leis na heití éagsúla san eaglais agus an seasamh measartha a bhí aige as go leor ceisteanna conspóideacha.

 Pápacht 
Ar an 8 Bealtaine 2025, toghadh Robert Francis Prevost mar Phápa na hEaglaise Caitlicí (69 mbliana d'aois ag an am), ina chomharba ar an bPápa Proinsias.  Ghlac sé an t-ainm Leo XIV, rud a dhéanann de an chéad Phápa Meiriceánach i stair na hEaglaise. 

Bhí súil ag go leor ag an am go leanfadh sé ar aghaidh le hoidhreacht an Phápa Proinsias. Dúirt Leo féin go raibh an teachtaireacht chéanna láidir ann i gcónaí: fógair Íosa Críost agus fógair an Soiscéal. Ach dúirt sé freisin go gcaithfí é a inseacht ar bealach a chloisfeadh an óige, na boicht agus polaiteoirí é ina mbealach féin.

 Taidhleoireacht 
Bhí cruinniú ag an bPápa le hUachtarán Iosrael Isaac Herzog i mí Mheán Fómhair.  D'iarr an Pápa sos comhraic buan a chur i bhfeidhm san iamhchríoch Phalaistíneach, soláthairtí fóirithinte a ligean isteach ann agus gialla Iosraelacha a scaoileadh saor.  Ach cháin an Pápa Proinsias na hIosraelaigh go minic agus dúirt gur cinedhíothú ab ea cuid dá raibh ar bun acu in Gaza.  Níl an Pápa Leon chomh glórach maidir leis an ollmharú agus an scrios atá Iosrael a dhéanamh in Gaza.

 Pearsanta 

 Oideachas 
Agus é ina déagóir, chaith Prevost tréimhse (1969-73) in Olympia Fields, i Tolentine, cliarscoil do bhuachaillí. 

Bhain Prevost céim Bhaitsiléara amach i Matamaitic ó Ollscoil Vilanova i Philadelphia sa bhliain 1977 (ollscoil Chaitliceach faoi Ordú Naomh Agaistín). 

Chuaigh sé leis an tsagartacht san ord Aibhistíneach in 1977, ar dtús in Saint Louis, Missouri.  Fuair sé a chuid oiliúna diagachta sa Catholic Theological Union i Chicago, áit a bhfuair sé Máistreacht sa Diagacht in 1982.

Rinne sé staidéar breise sa Choláiste Phontifíceach Naomh Tomás Acainíos (Angelicum), sa Róimh, áit ar bhain sé amach Licentia sa Dlí Canónta (Licentia in Iure Canonico) in 1984 agus dochtúireacht sa dlí canónta (JCD – Juris Canonici Doctor), rud atá coitianta i measc ardchléir na Vatacáine.

 Féach freisin 
 Comhthionól cairdinéal 2025
 Pápa Proinsias

Tagairtí

Catagóir:Daoine a rugadh i 1955
Catagóir:Ardeaspaig
Catagóir:Cairdinéil
Catagóir:Pápaí
Catagóir:Daoine as Illinois
Catagóir:Daoine as Chicago
Catagóir:Matamaiticeoirí Meiriceánacha
Catagóir:Agaistínigh
Catagóir:Daoine Peiriúcha